**GRADSKI MUZEJ VARAŽDIN**

**Varaždin, Šetalište Josipa Jurja Strossmayera 3**

OIB: 79080044388

RKP broj: 31376

Šifra djelatnosti: 9102

Razina: 21

Razdjel: 000

Šifra grada: 472

Na temelju čl. 105. Zakona o proračunu (Nar. nov., br. 87/08., 136/12., 15/15.), i Pravilnika o ﬁnancijskom izvještavanju u proračunskom računovodstvu (Nar. nov., br. 3/15., 93/15., 135/15., 2/17., 38/17., 112/18., 126/19., 145/20. i 32/21.) sastavljene su

**BILJEŠKE**

**uz izvještaj proračunskog korisnika za razdoblje 1. siječanj 2023. do 31. prosinca 2023.**

Gradski muzej Varaždin tijekom 2023. godine poslovao je u skladu s planiranim, odobrenim i raspoloživim financijskim sredstvima. Svi programi realizirani su u okviru planiranih proračunskih sredstava Grada Varaždina, Varaždinske županije, Ministarstva kulture RH i vlastitih prihoda.

Vlastiti prihodi trošeni su prema dinamici priliva financijskih sredstava, a njima se financirao dio troškova redovne djelatnosti kao što su materijalni rashodi, opremanje poslovnih prostora (nabava računalne opreme, uredskog namještaja, tekuće održavanje objekata i opreme i sl.) i programske djelatnosti odnosno izložbe, manifestacije i ostali programi u kulturi.

Gradski muzej nema obveza po osnovi kredita, jamstava, danih kreditnih pisama, hipoteka, sudskih sporova i slično.

Zakonski predstavnik i odgovorna osoba Gradskog muzeja Varaždin je ravnatelj Miran Bojanić Morandini.

**BILJEŠKE uz IZVJEŠTAJ O PRIHODIMA I RASHODIMA, PRIMICIMA I IZDACIMA (obrazac PR-RAS)**

U obrascu PR-RAS iskazani su:

|  |  |
| --- | --- |
| * ukupni prihodi poslovanja
 | 1.200.751,27 |
| * ukupni rashodi poslovanja
 | 1.157.228,89 |
| ***višak prihoda poslovanja (X001)*** | ***43.522,38*** |
| * ukupni prihodi od prodaje nefinancijske imovine
 | 0,00 |
| * ukupni rashodi za nabavu nefinancijske imovine (AOP 341)
 | 62.530,50 |
| ***manjak prihoda od nefinancijske imovine (Y002)*** | ***62.530,50*** |
| ***manjak prihoda i primitaka 31.12.2023.(Y005)*** | ***19.008,12*** |
| ***manjak prihoda i primitaka –preneseni (9222-9221)*** | ***103.422,20*** |
| ***manjak prihoda i primitaka za pokriće u sljedećem razdoblju (Y006)*** | ***122.430,32*** |

**Šifra 6 –Prihodi poslovanja**

Prihodi poslovanja iznose 1.200.751,27 eura i veći su za 21,2 % u odnosu na isto razdoblje prethodne godine. Sastoje se od prihoda iz izvora:

|  |  |
| --- | --- |
| * Grad Varaždin (11)
 | 1.001.074.96 |
| * Varaždinska županija (52)
 | 5.300,00 |
| * Ministarstvo kulture RH (51)
 | 47.780,21  |
| * Vlastiti prihodi (11)
 | 146.596,10  |
| * Donacije (601)
 | 0,00  |
| ***Ukupno*** | ***1.200.751,27***  |

**Šifra 63**- pomoći od subjekata unutar općeg proračuna su sredstva doznačena od Ministarstva kulture RH i Varaždinske županije za djelomično financiranje manifestacija, izložbi i drugih muzejskih aktivnosti. Bilježe rast od 71,4% u odnosu na isto razdoblje prethodne godine.

**Šifra 64**- prihodi od imovine bilježe rast prihoda od kamata na depozite po viđenju (novčana sredstva na transakcijskom računu) te pad od 71,8% prihoda od zakupa i iznajmljivanja poslovnog prostora zbog raskida ugovora o zakupu zakupoprimcu koji nije uredno podmirivao svoje obveze.

**Šifra 65**-na ovoj skupini evidentirani su prihodi od prodaje ulaznica i vodstva koji bilježe značajan rast (40,1%) u odnosu na isto razdoblje prethodne godine. Rezultat su brojnih organiziranih izložbi, manifestacija te ulaganja u stalne postave muzeja.

**Šifra 66-na ovoj skupini evidentirani su** prihodi od prodaje robe (promotivnih suvenira) i pruženih usluga (arheološka istraživanja i znanstvena istraživanja Prirodoslovnog odijela). Prihodi od prodaje promotivnih suvenira bilježe rast od 8,1% što je rezultat veće posjećenosti. Prihodi o pruženih usluga bilježe pad 37,6% i to za prihode od znanstvenih istraživanja koje ostvarujemo javljanjem na javne natječaje.

**Šifra 67**-Prihodi iz nadležnog proračuna (Grad Varaždin) za financiranje rashoda poslovanja i nabavu nefinancijske imovine rasli su za 26,7 % u odnosu na isto razdoblje prethodne godine.

**Šifra 3 –Rashodi poslovanja i šifra 4 –Rashodi za nabavu nefinancijske imovine**

Rashodi poslovanja iznose 1.157.228,89 eura i veći su za 20 % u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za zaposlene (31)
 | 679.472,97 |
| * Materijalni rashodi (32)
 | 475.951,38 |
| * Financijski rashodi (34)
 | 1.804,54  |
| ***Ukupno*** | ***1.157.228,89***  |

Rashodi za nabavu nefinancijske imovine iznose 62.530,50 eura i manji su za 37,1 % u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za nabavu proizvedene dugotrajne imovine (42)
 | 62.530,50 |
| ***Ukupno*** | ***2.650,75*** |

Ukupni rashodi iznose 1.219.759,39 eura, veći su za 14,7 % u odnosu na isto razdoblje prethodne godine i rezultat su realiziranih programa i aktivnosti u okviru planiranih iznosa iz sljedećih izvora:

|  |  |
| --- | --- |
| * Grad Varaždin (11)
 | 1.022.610,63 |
| * Varaždinska županija (52)
 | 5.300,00 |
| * Ministarstvo kulture RH (51)
 | 47.780,21  |
| * Vlastiti prihodi (31)
 | 144.068,55  |
| * Donacije (601)
 | 0,0  |
| ***Ukupno*** | ***1.219.759,39***  |

**Šifra 31** - Rashodi za zaposlene (plaće i ostala materijalna prava zaposlenih) u iznosu od 679.472,97 € rasli su 28,2% u odnosu na isto razdoblje prethodne godine kao rezultat povećanja koeficijenata, osnovice za isplatu plaće te materijalnih prava prema novom Kolektivnom ugovoru za zaposlenike GMV-a.

**Šifra 32** - Materijalni rashodi iznose 475.951,38 €. U odnosu na isto razdoblje prethodne godine bilježe rast 10,1% .

a) šifra 3211 - rashodi za službena putovanja manji su za 30%

b) šifra 3212 -naknada za prijevoz zaposlenih veća je za 25,7% zbog kratkotrajnog povećanja broja zaposlenih tijekom godine te zaposlenih iz okolice Varaždina koji ostvaruju pravo na veću naknadu za prijevoz.

c) šifra 3213 -stručno usavršavanje zaposlenika manji su za 46,1 %

d) šifra 3221 -uredski materijal i materijalni rashodi veći su za 20,4% a rezultat su pojačane aktivnosti u organizaciji izložbi, radionica, restauratorskim radovima (Ikarfest) i sl.

e) šifra 3223 - rashodi za energiju manji su za 27,8% zbog mjera Vlade koje se primjenjuju na cijenu plina a iste prošlu godinu nismo mogli primjenjivati jer smo imali potpisan ugovor s dobavljačem do 31.12.2022. po višoj cijeni.

f) šifra 3225 - sitni inventar nabavljen je u iznosu 11.075,37 €, bilježi značajan rast (148,9%) zbog uređenja novog stalnog postava Vatroslava Jagića u Starom gradu, zatim nabave pedeset komada entomoloških kutija za Prirodoslovni odjel, nabave novih vatrogasnih aparata, opreme za fotolaboratorij te sitnog inventara za potrebe izložbe Bistra kaplja.

g) šifra 3231 -usluge telefona, pošte i prijevoza rasle su za 14,2% zbog troškova prijevoza vezanih uz Ikarfest, poštarine vezane uz Muzealac i dr.

h) šifra 3232 - rashodi za tekuće i investicijsko održavanje rasli su za 6,2%. Osim redovnih servisa i održavanja u 2023. godini uključuju nadogradnju sustava grijanja u Palači Herzer, sanaciju južnog krovišta Starog grada, zamjenu sustava rasvjete u muzejskim prostorijama te soboslikarske radove.

i) šifra 3237 - rashodi za intelektualne usluge manji su za 6,6 %.

j) šifra 3239- rashodi za ostale usluge su 80,6% veći a odnose se na tiskarske (tisak edukativne knjižice, vodiča, plakata, banera, pozivnica i dr.), grafičke usluge, usluge oblikovanja, kaširanja, prijevoda, dizajna, suorganizacije izložbi, distribuciju Muzealca i sl. Do značajnog porasta došlo je radi organizacije Ikarfesta te popratnih troškova (koncert, modna revija, postavljanje ozvučenja i rasvjete) te izložbe i stalnog postava V. Jagić , zatim D. Rogina i krajem godine izložba Bistra kaplja vrednija od zlata.

3293 - rashodi za reprezentaciju bilježe rast (43,5%) u odnosu na isto razdoblje prethodne godine a odnose se na rashode prilikom otvaranja Ikarfesta, izložbi Mona Spiza, Pigmntarium, Peter Weisz: Lice i naličje, Tomislav Buntak, Zlatan Vehabović, Iris Bondora Dvornik, Anton Cetin, Ivo Prančić, Ikebana, Restauratorski izlog, Megafauna, D.Rogina, V. Jagić, Bistra kaplja vrednija od zlata i ostale programe i aktivnosti.

k) šifra 3295 – pristojbe i naknade rasle su za 9,2 % zbog troškova ovrhe zakupoprimca koji nije redovito podmirivao dospjele fakture.

l) šifra 3299 – ostali nespomenuti rashodi poslovanja manji su za 35,8%

Š**ifra 34** - Financijski rashodi odnose se na bankarske usluge vezane uz kartično plaćanje posjeta i vodstva te na rashode platnog prometa po transakcijskom računu. Manji su za 4,1% kao rezultata uvođenja internet bankarstva i manjih troškova platnog prometa.

Š**ifra 42** - Rashodi za nabavu proizvedene dugotrajne imovine manji su za 37,1 % u odnosu na isto razdoblje prethodne godine a odnose se na nabavu monitora i pisača za Prirodoslovni odjel, računalne licence, printer i opremu za internet u Starom gradu, prijenosno računalo za Kulturno povijesni odjel, dva kondenzacijska bojlera za Palaču Herzer, deset metalnih vitrina, kutije sa staklenom prednjicom i stalak za slike za izložbu Bistra Kaplja, otkup narodne nošnje jalžabetskog tipa, otkup slika D. Rogine, Z. Vehabovića i M. Stančića.

***REZULTAT POSLOVANJA:***

**Šifra X005** - Sučeljavanjem ukupnih ostvarenih prihoda te evidentiranih rashoda u 2023. godini rezultat poslovanja je manjak prihoda u iznosu 19.008,12 eura.

**Šifra Y006** -Obzirom da iz ranijih razdoblja imamo preneseni manjak prihoda u iznosu od 103.422,20 eura ostvareni manjak prihoda u 2023. godini moramo uvećati za navedeni preneseni manjak što rezultira manjkom prihoda za pokriće u sljedećem razdoblju u iznosu od 122.430,32 eura.

Manjak prihoda proizlazi iz načina evidentiranja rashoda prema nastanku događaja.

Manjak prihoda ostvaren je iz proračunskih sredstava grada za nepodmirene obveze za koje su rashodi evidentirani sa 12./2023. a obveze podmirene odnosno prihodi ostvareni u 1./2024. godine.

**BILJEŠKE uz BILANCU (obrazac BIL)**

Obrazac BIL izrađen je na temelju podataka sadržanih u glavnoj knjizi. Zadovoljena je osnovna kontrola uravnoteženosti bilance (imovina (B001) = obveze i vlastiti izvori (B003))

**Šifra B002 – Nefinancijska imovina** iznosi 9.803.294,19 eura a sastoji se od

|  |  |
| --- | --- |
| * Neproizvedena dugotrajna imovina
 | 30.889,44 |
| * Proizvedena dugotrajna imovina
 | 9.772.404,75 |
| ***Ukupno*** | ***9.803.294,19***  |

**Šifra 011** – Materijalna imovina – prirodna bogatstva na dan 31.12.2023. godine ostaje na istoj razini utvrđenoj na dan 31.12.2022. godine

**Šifra 012** – Proizvedena dugotrajna imovina tijekom godine se povećala za vrijednost nabave opreme, prijevoznih sredstava te otkup i donaciju umjetničkih djela. Nova nabava i otkup odnosi se na:

|  |  |
| --- | --- |
| * Uredska oprema
 | 44.060,85 |
| * Umjetnička djela i knjige
 | 18.708,90  |
| ***Ukupno*** | ***62.769,75***  |
| * Sitni inventar
 | 11.075,36  |

Nabava opreme u ukupnom iznosu od 62.769,75 eura sastoji se od nabave monitora i pisača za Prirodoslovni odjel, računalne licence, printer i opremu za internet u Starom gradu, prijenosno računalo za Kulturno povijesni odjel, dva kondenzacijska bojlera za Palaču Herzer, deset metalnih vitrina, kutije sa staklenom prednjicom i stalak za slike za izložbu Bistra Kaplja.

Otkup umjetničkih djela odnosi se na otkup narodne nošnje jalžabetskog tipa, otkup slika D. Rogine, Z. Vehabovića i M. Stančića. i ustupanje materijalnih sredstava (sačmarica g. Korade) darovatelja Republika Hrvatska, Ministarstvo obrane.

**Šifra 04** - Sitni inventar u iznosu od 11.075,36 eura odnosi se na nabavu pedeset komada entomoloških kutija za Prirodoslovni odjel, nabave novih vatrogasnih aparata, opreme za foto laboratorij te sitnog inventara za potrebe izložbe Bistra kaplja i stalni postav V. Jagić.

**Šifra 1 – Financijska imovina** sastoji se od novčanih sredstava na transakcijskom računu Muzeja (PBZ i ERSTE) u iznosu 29.767,89 eura te u kunskoj blagajni Muzeja u iznosu 523,16 eura. Ukupna financijska imovina sa 31.12.2023. iznosi 30.291,05 eura.

**Šifra 129** – ostala potraživanja iznose 826,27 eura a odnose se na potraživanje za bolovanje na teret HZZO za 6.,7. i 12. mj. 2023. u iznosu 806,37 eura i potraživanja za dane predujmove u iznosu od 19,90 eura.

**Šifra 16** – Potraživanja za prihode poslovanja iznose 19.460,59 eura. Veća su za 132,4% u odnosu na prethodnu godinu. Tijekom godine poduzete su sve mjere naplate potraživanja. Otpisano je potraživanje od dužnika Jerebić M. u iznosu od 106,18 eura (800 kn) zbog nemogućnosti naplate a prema odluci ravnatelja. Trenutna potraživanja sastoje se od 15.951,48 eura dospjelih potraživanja za koja su dužnicima poslane opomene ili su u postupku prisilne naplate, te 3.509,11 eura nedospjelih potraživanja koja dospijevaju na naplatu početkom 2024. godine.

**Šifra 2 – Obveze** u iznosu od 153.547,64 eura rasle su 15,1 % u odnosu na prethodnu godinu. Sastoje se od :

|  |  |
| --- | --- |
| * Obveze za rashode poslovanja (šifra 23)
 | 142.351,78 |
| * Obveze za nabavu nefinancijske imovine (šifra 24)
 | 11.195,86 |
| ***Ukupno*** | ***153.547,64***  |

Dospjele obveze iznose 5.760,16 eura za rashode poslovanja i bit će podmirene tijekom siječnja i veljače 2024. godine. Nedospjele obveze iznose 136.591,62 eura (obveze za zaposlene -plaća za 12.2023. i obveze za materijalne rashode-rashodi se odnose na 12.2023. a dospijeće 2024. godine te će prema dospijeću biti podmirene).

**Šifra 9222** – Manjak prihoda

NTijekom 2023. godine evidentirani su na računima kapitalnih prijenosa sredstava (razred 6-kto 67121=66.943,22 eura) iznosi koji su utrošeni za nabavu dugotrajne nefinancijske imovine. Podaci u bilanci glavne knjige iskazani su nakon provedene obvezne korekcije rezultata sukladno čl. 82. Pravilnika o proračunskom računovodstvu iz čega proizlaze sljedeći rezultati:

|  |  |
| --- | --- |
| * Manjak prihoda poslovanja (92221)
 | 69.145,37 |
| * Manjak prihoda od nefinancijske imovine (92222)
 | 53.284,95 |
| ***Ukupno-manjak prihoda***  | ***122.430,32***  |

 Manjak prihoda proizlazi iz načina evidentiranja rashoda prema nastanku događaja, a plaćanje (prihod) istih iz riznice proračuna Grada izvršit će se početkom 2024. godine

**BILJEŠKE uz IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (obrazac P-VRIO)**

Povećanje vrijednosti u obujmu proizvedene dugotrajne imovine (šifra P019)

* iznos povećanja 238,90 eura odnosi se na ustupanje materijalnih sredstava (sačmarica g. Korade) darovatelja Republika Hrvatska, Ministarstvo obrane.

Smanjenje vrijednosti u obujmu imovine potraživanja za prihode poslovanja (šifra P029)

* iznos smanjenja 106,18 odnosi se na otpis nenaplativih potraživanja dužnika Jerebić M. prema odluci ravnatelja.

**BILJEŠKE uz IZVJEŠTAJ O RASHODIMA PREMA FUNKCIJSKOJ KLASIFIKACIJI (obrazac RAS-funkcijski)**

U obrascu RAS-funkcijski iskazani su rashodi razreda 3 i 4 prema funkcijama za koje su utrošeni. Iznosi navedeni u obrascu RAS-funkcijski odgovaraju ukupno iskazanim rashodima u obrascu PR-RAS na šifri Y034.

Gradski muzej Varaždin prema funkcijskoj klasifikaciji pripada šifri 08- Rekreacija, kultura i religija , podšifra 082 - Službe kulture. Na navedenoj šifri iskazani su ukupni rashodi 2023. godine u iznosu od 1.219.759,39 eura.

**BILJEŠKE uz IZVJEŠTAJ O OBVEZAMA**

**Šifra V006** - Stanje obveza na kraju izvještajnog razdoblja (31.12. 2023.) iznosi 153.547,64 eura.

**Šifra V007** - dospjele obveze iznose 5.760,16 eura za rashode poslovanja i bit će podmirene tijekom siječnja i veljače 2024. godine.

**Šifra V009** - nedospjele obveze iznose 136.591,62 eura (obveze za zaposlene -plaća za 12.2023. i obveze za materijalne rashode-rashodi se odnose na 12.2023. a dospijeće 2024. godine te će prema dospijeću biti podmirene).

**Šifra P dio 25, 26** - Gradski muzej Varaždin nema primljenih zajmova, pa niti obaveza po istima.

*U Varaždinu, 31. 1. 2024.*

Ravnatelj:

Miran Bojanić Morandini